Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 9. siječnja 2011.

1(56)2010.

Evanđelje Mt 3,13-17
Miljenik Očev. — Poput grešnika svoga vremena i Isus ponizno prima od Ivana krst pokore. Tom prilikom Otac u njemu obznanjuje svoga Sina. Blagovijest započinje tom porukom: Isus Krist je uistinu Sin Božji.
Čitanje svetog Evanđelja po Mateju
U ono vrijeme: Dođe Isus iz Galileje na Jordan k Ivanu da ga on krsti. Ivan ga odvraćaše: »Ti mene treba da krstiš, a ti — ti da k meni dolaziš?« Ali mu Isus odgovori: »Pusti sada! Ta dolikuje nam da tako ispunimo svu pravednost!« Tada mu popusti. Odmah nakon krštenja izađe Isus iz vode. I gle! Otvoriše se nebesa i ugleda Duha Božjega gdje silazi kao golub i spušta se na nj. I eto glasa s neba: »Ovo je Sin moj, Ljubljeni! U njemu mi sva milina!«
Riječ Gospodnja

Pstinja je mjesto gdje Duh vodi Isusa (Lk. 4,1)
i Crkvu..
Potom, Isus počinje svoje djelovanje u Galileji. Tu je odrastao, tu je njegova domovina. A što je bila i kakva je bila ta Galileja? Zemlja u kojoj nisu bili samo pobožni, nego i nepobožni, grješni, čak i pogani. Ljudi različitog mišljenja i ponašanja. Nije bilo nekog posebnog okruženja. Tako, za Isusa, Galileja nije bila nikakvo ugodno poslanje, nikakav šećer ili bonbon. I ništa čudno da su ga ljudi, nakon prvotnog oduševljenja, počeli odbijati i odbacivati (Lk 4, 16-30) On im smeta - žele ga odbaciti. DM

Isusovo krštenje.
Potrebno je uočiti razliku između Ivanovog krštenja i Isusovog krštenja. Ivanovo krštenje je 'obredno' krštenje, krštenje priprave, dispozicije. Obredi su čovjeku potrebni. Oni ga pripravljaju, ali ako se ostane samo na njima nema dubljeg kršćanskog poniranja. Ostaje se na površini, ostaje se na religiji bez ulaska u iskustvo vjere.
Obredi u čovjekovom životu imaju svoje značenje. Oni ga pripravljaju, na neki način ga određuju i usmjeravaju. Ali, ako bi se ostalo samo na obredima ne bi se ušlo u iskustvo prema čemu su usmjereni obredi. Netko može postaviti pitanje: može li se živjeti bez obreda? Izgleda da ne može.
Može bez ovih ili onih, ali ne bez ikakvih. Isto tako ostati samo na obredu bilo bi kao da znamo note a niti sviramo niti pjevamo. Obredu je cilj da probudi nutrinu, dušu, ljubav, duh. I Duh je progovorio iz Isusa poslije njegova krštenja. Sin se Božji postaje kad na nas 'siđe' (ili iz nas progovori) Duh Božji. Dok u nekome 'proradi' Duh, tada je to odmah primjetljivo, zamjećuje se u osobi ljubav i dobrota.
Isusovo krštenje. Ovu našu ljudsku narav, očito, treba krstiti. To nam svjedoče sve religije svijeta, pa i povijesno iskustvo. Potrebno nam je preporoditi se. Isus prolazi Ivanovo krštenje da se solidarizira s ljudskim rodom i s ljudskom naravi, a opet s druge strane, to je njegovo objavljenje, objavljene mesijanizma i snage Božjeg Duha. Isus nas sve poziva da budemo kao Ivan, pa i kao on. I nas nanovo rađa Duhom Božjim. Nebesa su se razderala.
Nastupio je prestanak starih svetinja, razobličenje starih tabua, razobličenje stare religioznosti... Isusovo djelo započinje s završetkom Ivanovim. Isus naviješta Novo, sinovstvo i bratstvo. Isus nas poziva da postanemo sinovi nosioca Života. Evanđelist možda ne opisuje što su drugi vidjeli na Kristovom krštenju, nego opisuju saznanje da je Krist sin Božji, nešto potpuno novo nego li što su bili proroci. Isus je prorok proroka.
Krštenjem Isus izlazi iz anonimnosti i postaje javno Krist, preporoditelj ljudskog roda, otvara vrata novom čovjeku i novom čovječanstvu. Započinje Kristovo vrijeme, Nova era čovječanstva. Isus je Sin Božji. I svi koji idu njegovim putom bit će gdje je i on. Vrijeme sina Božjega je vrijeme poziva svim ljudima da budu u Bogu i Bog u njima. Svakoga se vrednuje u njegovoj nutrini. Svatko je vrijedan na svoj način.
Pred Bogom ne vlada uravnilovka nego vrednovanje svakoga u njemu samome. Krist započinje svoju misiju spasenjem. On daje svojeg Duha da preporodi nutrinu ljudskom biću. Nema 'sinova sotone'. Svi su ljudi rođeni od Boga, bilo koje nacije i etnosa. Nekada nam se čini kao da Bog 'šuti', a mi bi željeli čuti Boga u sebi. Čak se i u SZ spominje šutnja Božja. U Novom zavjetu govor Božji više nije govor munjama i gromovima, nego govor u tišini ljudskog bića.
Ka kako čuti 'glas Božji' u ovim bučnim gradovima? Kako čuti glas Božji u nutrini kad smo trajno okupirani 'stvarima'. Trajno radi televizija. I to u svakoj sobi. Mnogi ne mogu spavati ako im ne dopire buka. Hoće li ovo proizvesti duševne frustracije? neki misle da se to već događa. Hoće li nastati bijeg i velikih gradova? I to se počelo događati. Isus nam daje da razumijemo Božju nadilazeću riječ. Zato je postao sličan nama da nama otkrije Boga i nas same.
Da, koliko god je čovjeku potrebna objava Boga isto toliko mu je potreba i objava čovjeka. Na spomen Isusovog krštenja, spomenimo se i svojeg krštenja. Da li smo ostali samo na obredu ili je došlo do promjene naše dubine? Imamo li mi Duha Božjeg? Može li se Duh Božji otkriti preko nas?
Marjan Jurčević

Krštenje Gospodinovo godine A (Mt 3,13-17)
Popričesna meditacija
“Gospodin nad vodama stoluje,
stoluje Gospodin – kralj dovijeka!” (Ps 29,10)
Isus dolazi na Jordan, rijeku koja dijeli pustinju od Obećanje zemlje, ondje gdje je oslobođeni narod uveden u zemlju obećanja.
Pri svakom krštenju događa se isti prizor i govori isti glas: “Ti si sin moj, Ljubljeni! U tebi mi sva milina!” To bi se još moglo izreći ovako - na mojem, na tvojem kršenju, Bog je kazao: “Ti si moje ljubljeno dijete, moja radost, moja ljubav!”
Svatko je od nas ljubljeno dijete Božje, subaštinik neba.
Neka me ove riječi uvjere da je ova zemlja lijepa zbog svakog ljubljenog djeteta Božjega, i da je svaka osoba koju mi na životni put stavljaš - za nebo određena!
Priredio: Dario Miletić

.«Ovo je moj ljubljeni sin...»
Uranjanje u Jordan bilo je za Isusa, u određenoj mjeri, predznak smrti, jedan znak što sve na njega dolazi. Također i on se mora hrvati do svoje smrti na križu, sve do onoga «Ne moja, već neka bude tvoja volja.»
Isus je, svojim krštenjem na Jordanu, priznao volju Boga. I Otac proglašava svoga sina Isusa kao Krista, kao Mesiju.
Razmatranje o našem krštenju (i praksi krštenja)
Krštenjem započinje naše kršćanstvo. Mi smo za to pozvani da rastemo u tome što je Isus htio, naime u onoj većoj pravednosti...
Ali kako izgleda s našom svijesti krštenja?
Pisma Novoga zavjeta opisuju krštenike kao «prosvijetljene» (Heb 10,32). Krštenje vodom i Duhom Svetim stvara ovo novo rođenje.
Bog te ljubi
«Pošto Isus bijaše kršten i izašao iz vode, otvori se nebo, a on vidje Duha Božjega gdje, poput golubice, silazi nad njega. I začu se glas s neba: Ovo je moj ljubljeni sin, u kome mi sva milina.» (Mt 3,16-17)
DM

SATNICA * OBAVIJESTI * SATNICA * OBAVIJESTI * SATNICA *
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 9. I. KRŠTENJE GOSPODINOVO
Ponedjeljak: 10. I: Aldo, Agaton
Utorak 11. I. Zdravko, Neven - Pobožnost utorkom sv. Anti - molitva.
Srijeda 12. I. Tatjana, Ernest
Četvrtak 13. I. Veseljko, Hilarije, Radovan
Petak 14. I. Feliks, Srećko, Rajko
Subota 15. I. Pavao Pustinjak, Mavro
Nedjelja 16. I. II. NKG, Berard, Marcel
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
Ovoga tjedna i sve do Uskrsa biti će radovi u našoj crkvi. Kroz to vrijeme misa će biti u jutarnjim satima u kapelici sv. Ante a večernja i mise nedjeljom u samostanskoj blagovaonici koju grijemo.
Postavljamo novi kameni pod u crkvi za koji smo primili donaciju od vrlo cijenjene drage osobe kojoj velika hvala. Vas drage vjernike, prijatelje našeg samostana, potičemo da nam pomognete oko uređenja grijanja koje bi postavili u pod.
Svaki Vaš dar je dobrodošao i unaprijed Vam zahvaljujemo.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)